**ინტეგრაციის საგრანტო პროგრამის მექანიზმის გზამკვლევი**

|  |  |
| --- | --- |
| სავარაუდო ბიუჯეტის ჯამი: | $4,000,000 (2023 – 2026) |
| ყოველწლიურად დაფინანსებული გრანტების მოსალოდნელი რაოდენობა: | 5-10 პროექტი  |
| საგრანტო დაფინანსების ვადები: | ყველა გრანტის გაცემა უნდა დასრულდეს 2026 წლის 15 დეკემბრამდე  |
| გრანტებზე გადაწყვეტილების მიღების ვადები: | გრანტების გაცემაზე გადაწყვეტილებები მიიღება კვარტალში ერთხელ |
| საგრანტო დაფინანსების კომისიის სხდომათა თარიღები და განაცხადების მიღების ვადები: | **განაცხადის მიღების ვადები** 28 ივნისი - 29 სექტემბერი30 სექტემბერი - 29 დეკემბერი30 დეკემბერი - 29 მარტი30 მარტი - 28 ივნისი | **საგრანტო დაფინანსების კომისიის სხდომების თარიღები**30 იანვარი29 მარტი28 ივნისი27 სექტემბერი |
| ქვეგრანტის გაცემის ვადა: | 18 თვემდე  |
| გრანტის მაქსიმალური ბიუჯეტი: | $ 120,000 \* |  |
| სამიზნე ჯგუფები: | სამოქალაქო საზოგადოების ორგანიზაციები, მედია, კერძო სექტორი, კერძო უნივერსიტეტები, სტარტაპები და სხვ. |
| საგრანტო დაფინანსების სახეები: | ფიქსირებული გრანტის გაცემა, საგრანტო ხელშეკრულება, ხარჯების განაწილების მიზნით საგრანტო თანადაფინანსება |
| გრანტი გაიცემა პროგრამის ფარგლებში: | აშშ-ის საერთაშორისო განვითარების სააგენტოს (USAID) პროგრამა „ერთიანობა მრავალფეროვნებაშია“ ფარგლებში, 72011422CA00003 |

-

**შესავალი**

ინტეგრაციის საგრანტო დაფინანსების მექანიზმის (IGF) გზამკვლევი არის განაცხადების მოთხოვნის ფორმა (Request for Application/RFA). მისი მიზანია საგრანტო წინადადებების მომზადების, წარდგენის, განხილვისა და შეფასების კრიტერიუმების/წესების დადგენა; საგრანტო მექანიზმის გამჭვირვალობისა და ღიაობის უზრუნველყოფა და დაინტერესებული განმცხადებლების დახმარება განაცხადების მომზადების პროცესში.

შინაარსი

[განაცხადი საგრანტო მექანიზმის შესახებ 5](#_Toc157696365)

[მოკლე მიმოხილვა 6](#_Toc157696366)

[საგრანტო მექანიზმის დაფინანსების ძირითადი პრიორიტეტები 7](#_Toc157696367)

[საგრანტო მექანიზმის დაფინანსების ლოტები და ოპერაციული პრიორიტეტები 8](#_Toc157696368)

[დაფინანსების სავარაუდო ოდენობა 12](#_Toc157696369)

[საგრანტო ინსტრუმენტები 12](#_Toc157696370)

[თანადაფინანსება 13](#_Toc157696371)

[ქვე-გრანტები 14](#_Toc157696372)

[შესრულების ვადები 14](#_Toc157696373)

[განხორციელების ადგილი 15](#_Toc157696374)

[საკვალიფიკაციო მოთხოვნები 15](#_Toc157696375)

[განაცხადის შემოტანა 18](#_Toc157696376)

[მიმოხილვის საფუძველზე მიღებული გადაწყვეტილების გასაჯაროება 21](#_Toc157696377)

[განაცხადების წარდგენასთან დაკავშირებული მოთხოვნები 25](#_Toc157696378)

[ერთობლივი/ჯგუფური განაცხადის წარდგენა 33](#_Toc157696379)

[პირის უნიკალური იდენტიფიკატორი (UEI) 34](#_Toc157696380)

[გრანტის მინიჭების კალენდარი 34](#_Toc157696381)

[გენდერული საკითხები და სოციალური ინკლუზია 35](#_Toc157696382)

[არსებითი ჩართულობა 35](#_Toc157696383)

[სხვა ინფორმაცია 37](#_Toc157696384)

# **განაცხადი საგრანტო მექანიზმის შესახებ**

USAID-ის პროგრამა „ერთიანობა მრავალფეროვნებაშია“ იწყებს განაცხადების მიღებას კერძო და სამოქალაქო ორგანიზაციებიდან, რომლებიც აკმაყოფილებენ აღნიშნული საგრანტო პროგრამის მიზნებს. დაინტერესებულ უფლებამოსილ პირებს/ორგანიზაციებს ვთხოვთ, საფუძვლიანად გაეცნონ წარმოდგენილი განაცხადის გზამკვლევს, რათა კარგად გაითავისონ პროექტის არსი, განაცხადის წარდგენის მოთხოვნები და შერჩევის პროცესი.

წარმოდგენილი საგრანტო პროგრამა, რომელშიც შესაძლოა ეტაპობრივად შევიდეს ცვლილებები, გამოქვეყნებულია საქართველოს გაეროს ასოციაციის ვებგვერდზე: [www.una.ge](http://www.una.ge). **განმცხადებლის პასუხისმგებლობაა რეგულარულად შეამოწმოს ვებგვერდი, რათა დარწმუნდეს, რომ უახლეს ინფორმაციას ფლობს საგრანტო პროგრამასთან დაკავშირებით.**

დაფინანსების ეს შესაძლებლობა არ ითვალისწინებს საქართველოს გაეროს ასოციაციისა (UNA-Georgia) ან აშშ-ის საერთაშორისო განვითარების სააგენტოსთვის (USAID) ვალდებულების წარმოშობას, აპლიკანტის მხრიდან კითხვების დასმის, განაცხადის მომზადების ან წარდგენის პროცესში შესაძლო წარმოშობილი ხარჯების გაწევასთან დაკავშირებით. განაცხადების მომზადებისა და წარდგენის ყველა ხარჯი განმცხადებლის მიერ იქნება გასაწევი.

საგრანტო განაცხადი უნდა გაიგზავნოს ელექტრონულად, შემდეგ ელფოსტაზე: una@una.ge (სათაურის ველში აუცილებლად უნდა მიეთითოს “Georgia Integration Grants Facility”). ონლაინ საინფორმაციო შეხვედრები ჩატარდება სულ მცირე წელიწადში ორჯერ. შეხვედრებთან დაკავშირებით ინფორმაცია ხელმისაწვდომი იქნება საქართველოს გაეროს ასოციაციის ვებგვერდსა და სოციალური მედიის გვერდზე.

განმცხადებელმა საგრანტო განაცხადი და მასთან დაკავშირებული ნებისმიერი შეკითხვა უნდა გამოაგზავნონ წერილობით შემდეგ ელექტრონულ ფოსტაზე: una@una.ge. წერილში მითითებული უნდა იყოს სრული საკონტაქტო ინფორმაცია, მათ შორის საკონტაქტო ელფოსტა, ინფორმაცია საკონტაქტო პირის შესახებ, ტელეფონის ნომერი და მისამართი.

მიღებული განაცხადების მოცულობის გათვალისწინებით, საქართველოს გაეროს ასოციაციამ შესაძლოა ვერ უპასუხოს ყველა კითხვასა და მიმართვას და მხოლოდ წარმატებულ კანდიდატებს დაუკავშირდეს.

## **მოკლე მიმოხილვა**

საქართველოს ინტეგრაციის საგრანტო მექანიზმი ხელმისაწვდომია აშშ-ის საერთაშორისო განვითარების სააგენტოს (USAID) „ერთიანობა მრავალფეროვნებაშია“ პროგრამის ფარგლებში. მას ახორციელებს საქართველოს გაეროს ასოციაცია ([www.una.ge](http://www.una.ge)) — ადგილობრივი არასამთავრობო, არაკომერციული ორგანიზაცია — რომელიც 1995 წლიდან მუშაობს საქართველოს მოსახლეობის დემოკრატიული მისწრაფებების მხარდაჭერისა და დაცვისთვის. საქართველოს გაეროს ასოციაცია მუშაობს ადამიანის უფლებების დასაცავად, სიტყვის თავისუფლების ხელშეწყობისთვის, კარგი მმართველობის მიმართულებით წინსვლისა და ინფორმირებული ეროვნული დისკუსიების წასახალისებლად, ისეთ პროცესებსა და გადაწყვეტილებებში მოქალაქეთა მონაწილეობის მხარდაჭერისთვის, რომლებიც გავლენას ახდენს მათ ცხოვრებაზე.

პროგრამის მიზანია სამოქალაქო და სოციალურ-ეკონომიკური ინტეგრაციის მდგრადი განვითარების ეროვნული ჩარჩოს ხელშეწყობა საჯარო, კერძო და სამოქალაქო სექტორის ჩართულობით.

ზემოხსენებული მიზნის მიღწევას პროგრამა გეგმავს: სამოქალაქო, საჯარო და კერძო აქტორებს შორის მჭიდრო თანამშრომლობის შექმნით; მხარდაჭერის სხვადასხვა ინსტრუმენტის მეშვეობით; საქართველოში მცხოვრები ეთნიკური და რელიგიური უმცირესობების გაძლიერებითა და ყველა შესაბამისი სახელმწიფო და არასახელმწიფო დაინტერესებული მხარის ხელშეწყობით.

პროგრამას აქვს შემდეგი ორი ურთიერთდამაკავშირებელი ამოცანა:

* **ეთნიკური და რელიგიური უმცირესობების მონაწილეობის გაზრდა სამთავრობო პოლიტიკის შემუშავებასა და სერვისების მიწოდებაში:** ეთნიკურ და რელიგიურ უმცირესობასა და უმრავლესობას შორის დიალოგის ხელშეწყობა; ცენტრალურ და ადგილობრივ დონეზე საჯარო პოლიტიკის საკონსულტაციო მექანიზმების დანერგვა; ეთნიკური და რელიგიური უმცირესობების უფლებების ადვოკატირება და სტრატეგიული/სამართლებრივი დავების მხარდაჭერა; სოციალურ, ეკონომიკურ და კულტურულ ცხოვრებაში უმცირესობების მონაწილეობის გამოწვევებსა და შესაძლებლობებზე ცოდნის პროდუქტების შექმნა.
* **ურთიერთსასარგებლო სოციალურ-ეკონომიკური კავშირების გაფართოება და გაძლიერება უმრავლესობისა და უმცირესობის თემებს შორის:** ეთნიკური და რელიგიური უმცირესობების ჯგუფებისთვის მეწარმეობისა და ბიზნესის განვითარების მხარდაჭერა; საჯარო ფინანსებზე/სერვისებზე ხელმისაწვდომობის ზრდა; სამიზნე რეგიონებში კერძო სექტორის მიერ ინვესტიციების შექმნის წახალისება და ღირებულებათა ჯაჭვების დაკავშირება; უმცირესობების (მათ შორის ახალგაზრდების) აღჭურვა ბაზრისათვის საჭირო უნარებისა და მნიშვნელოვანი კავშირების ჩამოყალიბების ხელშეწყობა ახალგაზრდებს შორის მთელი ქვეყნის მასშტაბით.

USAID-ის პროგრამა „ერთიანობა მრავალფეროვნებაშია“ ოპერირებს მთელი ქვეყნის მასშტაბით და ეკონომიკური ინტეგრაციის კუთხით განსაკუთრებულ აქცენტს აკეთებს შემდეგ რეგიონებსა და მუნიციპალიტეტზე:

|  |  |
| --- | --- |
| **რეგიონი** | **მუნიციპალიტეტი** |
| ქვემო ქართლი | დმანისი, მარნეული, წალკა, ბოლნისი, გარდაბანი |
| სამცხე-ჯავახეთი | ახალქალაქი, ახალციხე, ნინოწმინდა |
| მაღალმთიანი აჭარა  | შუახევი, ქედა, ხულო |
| კახეთი | ახმეტა, საგარეჯო, ყვარელი, ლაგოდეხი  |

## **საგრანტო მექანიზმის დაფინანსების ძირითადი პრიორიტეტები**

ეროვნული ერთიანობის მშენებლობა ორმხრივი პროცესია, რომელშიც საზოგადოება ხელს უწყობს იმგვარი მრავალფეროვანი გარემოს განვითარებას, რომელშიც ყველა მოქალაქეს, განურჩევლად მისი წარმოშობისა, ეფექტურად უნდა შეეძლოს საკუთარი წვლილის შეტანა ქვეყნის ეკონომიკურ, სოციალურ და დემოკრატიულ განვითარებაში. სწორედ ამიტომ, ინტეგრაციის საგრანტო პროგრამის მიზანია ეროვნულ და ადგილობრივ დონეზე ეთნიკური და რელიგიური უმცირესობების საზოგადოებრივ ცხოვრებაში მეტი ჩართულობის ხელშეწყობა და ურთიერთსასარგებლო სოციალური, სამოქალაქო და ეკონომიკური კავშირების გაძლიერება.

2023 წელს საქართველოს მიერ ევროკავშირის კანდიდატის სტატუსის მიღების კვალდაკვალ, ინტეგრაციის საგრანტო ფონდი (IGF) სტრატეგიულად ხაზს უსვამს ევროკავშირსა და საქართველოს შორის ხელმოწერილი ასოცირების შეთანხმების (AA) და ღრმა და ყოვლისმომცველი თავისუფალი სავაჭრო სივრცის (DCFTA) შეთანხმების მნიშვნელობის წარმოჩენას საგრანტო მექანიზმის ყველა ძირითად პრიორიტეტებში. შესაბამისად, აღნიშნული საერთაშორისო შეთანხმებების ფარგლებში არსებული ვალდებულებების შესრულების ხელშეწყობა საგრანტო მექანიზმის გამჭოლი პრიორიტეტია და ეხმიანება ეთნიკური და რელიგიური უმცირესობების სამოქალაქო, ეკონომიკური და პოლიტიკური ერთიანობის გაძლიერებას და საქართველოს ინტეგრაციას ევროპულ სივრცეში, სადაც ეთნიკური და რელიგიური უმცირესობები ინტეგრირებულნი არიან ეროვნულ სოციალურ-ეკონომიკურ ჩარჩოში.

ზემოაღნიშნული მიზნების შესასრულებლად, საგრანტო პროგრამის ფარგლებში ვიწვევთ ადგილობრივი სამოქალაქო საზოგადოების ორგანიზაციებს, ანალიტიკურ ცენტრებს, უნივერსიტეტებს, მედია ორგანიზაციებს, კერძო სექტორის წარმომადგენლებს, ბიზნესასოციაციებსა და სხვა დაინტერესებულ პირებს, წარმოადგინონ საგრანტო განაცხადები, რომლებიც უნდა ეხმიანებოდეს ქვემოთ ჩამოთვლილთაგან ერთ ან რამდენიმე მიმართულებას:

* **სახელმწიფო ენა და წვდომა ხარისხიან განათლებაზე:** ინტეგრაციის გაუმჯობესების მიზნით ეთნიკური და რელიგიური უმცირესობებისთვის სახელმწიფო ენის სწავლების ხელშეწყობა არსებული ან ახალი სასწავლო შესაძლებლობების მეშვეობით და ხარისხიან განათლებაზე ხელმისაწვდომობის გაზრდა განათლების ყველა ეტაპზე.
* **თანასწორობა, სამოქალაქო და პოლიტიკური მონაწილეობა:** მრავალეთნიკურ საზოგადოებაში თანასწორობაზე დაფუძნებული გარემოს წახალისება, ინფორმაციაზე ხელმისაწვდომობის გაზრდა, სამოქალაქო, პოლიტიკური და საზოგადოებრივი მონაწილეობის გაძლიერება, თანასწორობის პრინციპების დაცვა და ევრო-ატლანტიკური ღირებულებების თაობაზე ცნობიერების ამაღლება.
* **სოციალური და ეკონომიკური ინტეგრაცია:** სოციალურ-ეკონომიკური ეკოსისტემის გაუმჯობესება ეთნიკური უმცირესობით დასახლებულ რეგიონებში, ეთნიკური და რელიგიური უმცირესობებისათვის სერვისებზე წვდომის გაუმჯობესება, მეწარმეობისა და ბიზნესის განვითარების მხარდაჭერა, ფინანსებზე ხელმისაწვდომობის ზრდა და ეკონომიკური ინკლუზია.
* **ინტერკულტურული დიალოგი:** კულტურული მრავალფეროვნებისა და ინტერკულტურული დიალოგის მხარდაჭერა სოციალური ერთობის ხელშეწყობითა და სხვადასხვა თემს შორის მეტი ურთიერთკავშირისა და პატივისცემის ჩამოყალიბებით, ინკლუზიური საზოგადოების ჩამოყალიბება, რომელიც აფასებს და პატივს სცემს განსხვავებულობასა და მსგავსებას სხვადასხვა კულტურასა და ტრადიციებს შორის.

## **საგრანტო მექანიზმის დაფინანსების ლოტები და ოპერაციული პრიორიტეტები**

ინტეგრაციის საგრანტო დაფინანსების მექანიზმის (IGF) კონკრეტული მიზანია არსებული ან ახალი აქტივობების, სერვისებისა და შესაძლებლობების მხარდაჭერა, რომლებიც ხელს შეუწყობს შემდეგ სამოქმედო პრიორიტეტებს:

**საგრანტო მექანიზმის პირველი ლოტი — პოლიტიკის, მონაწილეობისა და ადვოკატირების გრანტები:**

*პირველი ლოტის ფარგლებში გამოკვეთილი საორიენტაციო თემები:*

* ეთნიკური და რელიგიური უმცირესობების ხარისხიანი განათლების ხელმისაწვდომობის გაზრდა ყველა დონეზე, მათ შორის სკოლამდელი, ზოგადი, უმაღლესი და პროფესიული განათლების დაწესებულებებში; ასევე არაფორმალური სწავლის შესაძლებლობების უზრუნველყოფა;
* ეთნიკური და რელიგიური უმცირესობების მნიშვნელოვანი ჩართულობისა და წარმომადგენლობის უზრუნველყოფა პოლიტიკურ პროცესებში, საჯარო კონსულტაციებსა და პოლიტიკის გადაწყვეტილების მიღებაში როგორც ცენტრალურ, ისე ადგილობრივ დონეზე;
* თანაბარი შესაძლებლობების უზრუნველყოფის ხელშეწყობა, ეთნიკურ და რელიგიურ საფუძველზე დისკრიმინაციისა და უთანასწორო მოპყრობის აღმოფხვრა; ეთნიკური და რელიგიური უმცირესობების სამოქალაქო და პოლიტიკური უფლებების დაცვა უფრო ინკლუზიური საზოგადოების განვითარების ხელშეწყობისთვის;
* დარგობრივი საჯარო პოლიტიკისა და კანონმდებლობის შემუშავებაში ეთნიკური და რელიგიური უმცირესობების ჩართულობისა და ინტეგრაციის ხელშეწყობა, მათ შორის ჯანდაცვის, სოციალური დაცვის, საჯარო სერვისებისა და ინფრასტრუქტურის მიმართულებით;
* უმცირესობებისთვის ხელმისაწვდომობის გაუმჯობესება ჯანდაცვაზე, სოციალურ დაცვაზე, საცხოვრისსა და ისეთ სხვა აუცილებელ საჯარო სერვისებზე, როგორიცაა სამოქალაქო და ბიზნეს რეესტრის სერვისები, ადგილობრივი თემის განვითარებისა და კეთილდღეობის სერვისები, საზოგადოებრივი ტრანსპორტი და ადგილობრივი ინფრასტრუქტურა;
* სოციალური ერთობის ხელშეწყობის მიზნით უმცირესობასა და უმრავლესობას შორის დიალოგისა და მონაწილეობითი მიდგომების წახალისება როგორც ცენტრალურ, ისე ადგილობრივ დონეზე;
* მრავალფეროვნებისა და ინკლუზიის ხელშეწყობა სხვადასხვა თემსა და ინსტიტუციაში, მათ შორის საგანმანათლებლო დაწესებულებებში, ბიზნეს წრეებსა და სახელმწიფო ორგანოებში, უფრო ინკლუზიური და ტოლერანტული საზოგადოების ფორმირებისთვის;
* კულტურათაშორისი დიალოგის მხარდაჭერა, უმრავლესობისა და უმცირესობის ჯგუფებს შორის სოციალურ-კულტურული კავშირების გაფართოება, განსაკუთრებული აქცენტით ახალგაზრდებსა და ქალებზე;
* პოზიტიური მედიადისკურსების წახალისება, რომლებიც ასახავს მრავალფეროვან პერსპექტივებს და წარმოადგენს უმცირესობათა ჯგუფების პოზიტიურ იმიჯს ნეგატიური სტერეოტიპებისა და მცდარი წარმოდგენების დასაძლევად, ისევე როგორც ანტიდასავლურ პროპაგანდისადმი მედეგობის მხარდასაჭერად;
* სხვა პროცესების, სერვისებისა და აქტივობების მხარდაჭერა, რომლებიც ხელს უწყობს, პროგრამის, საგრანტო მექანიზმის მიზნების, პრიორიტეტების და ევროკავშირსა და საქართველოს შორის ხელმოწერილი ასოცირების შეთანხმების (AA) მიღწევას.

*პირველი ლოტის პრიორიტეტების საილუსტრაციო აქტივობები:*

*ადვოკატირება, საჯარო პოლიტიკის დიალოგები და კონსულტაციები ცენტრალურ და ადგილობრივ დონეებზე; შესაძლებლობების გაძლიერება და სწავლება; კვლევა, მონიტორინგი და შეფასება; პოლიტიკა და ინსტიტუციური მხარდაჭერა; სტრატეგიული სამართალწარმოება; საინფორმაციო კამპანიები და ცნობიერების ამაღლება; ინოვაციების დანერგვა და ცოდნის გაზრდა; უმცირესობათა ჯგუფების წევრების ჩართულობა და გაძლიერება; მედიაპლატფორმების განახლება და შექმნა; პოლიტიკის, მონაწილეობისა და ადვოკატირების მხარდამჭერი სხვა აქტივობები.*

**საგრანტო მექანიზმის მეორე ლოტი - ეკონომიკური ზრდის, ბიზნესკავშირებისა და დასაქმების ხელშეწყობის გრანტები:**

*მეორე ლოტის ფარგლებში გამოკვეთილი საორიენტაციო თემები:*

* *ეთნიკურად და რელიგიურად მრავალფეროვან რეგიონებში, ფინანსური და ტექნიკური დახმარება მიკრო, მცირე და საშუალო მეწარმეებისთვის;*
* *ღირებულებითი ჯაჭვების ფორმირებისა და გაძლიერების ხელშეწყობა და ეროვნული ბაზრის კავშირების გაზრდა;*
* *მიკრო, მცირე და საშუალო ბიზნესის (MSMEs) თანადაფინანსება, რომლებიც დაინტერესებულნი არიან „რეგიონული გაფართოებით“ და სურვილი აქვთ მათი ბიზნესსაქმიანობა გააფართოონ უმცირესობებით დასახლებულ რეგიონებში — ხელი შეუწყონ მიწოდების ჯაჭვების გაფართოებას, სავაჭრო ინფრასტრუქტურის განახლებასა და ეთნიკური და რელიგიური უმცირესობებისთვის ახალი სამუშაო ადგილების შექმნას, განსაკუთრებით ახალგაზრდებისა და ქალებისთვის;*
* *ეთნიკური უმცირესობების ცნობიერების ამაღლება და საკონსულტაციო დახმარება მცირე და საშუალო ბიზნესის მხარდამჭერ სახელმწიფო პროგრამებსა და სერვისებზე ხელმისაწვდომობის გასაუმჯობესებლად (პროგრამები, რომლებიც ხორციელდება შემდეგი სახელმწიფო უწყებების მიერ: „აწარმოე საქართველოში“, „სოფლის განვითარების სააგენტო“, „GITA“);*
* *რეგიონული სტარტაპერების მხარდაჭერა — პრეაქსელერაციისა და აქსელერაციის პროგრამები, ბიზნესი ინკუბატორები და სხვა;*
* *ბიზნესის განვითარების უნარებისა და ფინანსური წიგნიერების გაუმჯობესების ხელშეწყობა რეგიონული მეწარმეებისთვის;*
* *ცნობიერების ამაღლება და ეთნიკური უმცირესობების წახალისება პროფესიული განათლების სისტემაში ჩასართავად;*
* *პროფესიული საგანმანათლებლო დაწესებულებების მხარდაჭერა ეთნიკური უმცირესობათა სტუდენტების საჭიროებების დაკმაყოფილების მიზნით და პროფესიული განათლების სისტემაში მათი მონაწილეობის გაუმჯობესებისთვის ახალი მექანიზმების შემუშავება;*
* *ეთნიკური უმცირესობებით დასახლებულ რეგიონებში ბიზნეს ასოციაციების დაარსების მხარდაჭერა, რომელიც სარგებელს მოუტანს როგორც ადგილობრივ ეკონომიკას, ისე უმცირესობების წარმომადგენლებს;*
* *სამიზნე რეგიონებში ერთობლივი საკონსულტაციო პლატფორმების შექმნა პროფესიული განათლების დაწესებულებებსა და ბიზნესს ასოციაციებს შორის;*
* *პროფესიულ სასწავლებლებში ადგილობრივი შრომითი ბაზრის მოთხოვნების შესაბამისი მოკლე და გრძელვადიანი პროგრამების დანერგვის ხელშეწყობა;*
* *მენტორობა და კავშირების გაფართოება — უმცირესობების წარმომადგენელ მეწარმეებსა და სხვა რეგიონის მეწარმეებს შორის გამოცდილების გაზიარებისა და ახალი ეკონომიკური და სავაჭრო კავშირების შექმნის ხელშეწყობისთვის;*
* *ეთნიკური უმცირესობებით დასახლებულ და სხვა რეგიონებს შორის კავშირებისა და სავაჭრო შესაძლებლობების ჩამოყალიბება და ღირებულებათა ჯაჭვების დაკავშირება.*
* *ეთნიკური უმცირესობებით დასახლებულ რეგიონებში მიკრო, მცირე და საშუალო ბიზნესის (MSMEs) მხარდაჭერა ევროკავშირის ღრმა და ყოვლისმომცველი თავისუფალი სავაჭრო სივრცის (DCFTA) სტანდარტებთან (მოთხოვნებთან) ჰარმონიზაციაში, მათ შესახებ ცნობიერების ამაღლებაში და ბაზრის დივერსიფიკაციის უპირატესობებისა და შესაძლებლობების გამოყენებაში.*
* *სხვა საკითხები, რომლებიც შეესაბამება საგრანტო პროგრამის მიზანსა და მიმართულებებს.*

*მეორე ლოტის პრიორიტეტების საილუსტრაციო აქტივობები:*

*სტარტაპები და ადგილობრივი თანა დაფინანსებები; კაპიტალისა და ბიზნეს ოპერაციების გაფართოება სამიზნე რეგიონებში; უმცირესობების ინფორმირებულობის ამაღლება და კონსულტაციების გაწევა ფინანსებზე ხელმისაწვდომობისა და მეწარმეობის ხელშემწყობი სახელმწიფო პროგრამებისა და სერვისების შესახებ; უმცირესობებით დასახლებულ რეგიონებში სამეწარმეო ასოციაციების ჩამოყალიბება და გაფართოება; პროფესიული განათლება და გადამზადება ეთნიკური უმცირესობების წარმომადგენელი სამუშაოს მაძიებლებისათვის; მენტორობა და კავშირების დამყარება.*

## **დაფინანსების სავარაუდო ოდენობა**

საგრანტო მექანიზმის ფარგლებში ყველა გრანტის გაცემა და დაფინანსება დასრულდება **2026 წლის 15 დეკემბრამდე.**

ცალკეული გრანტის დაფინანსების ოდენობა მერყეობს **2,500 აშშ დოლარიდან 120,000 აშშ დოლარამდე**.

საჭიროების შემთხვევაში, საქართველოს გაეროს ასოციაცია უფლებას იტოვებს გადახედოს ბიუჯეტის დადგენილ ზედა ზღვარს.

საქართველოს გაეროს ასოციაციის შეფასებით, ყოველწლიურად დაახლოებით 5-10 გრანტი გაიცემა.

ინტეგრაციის საგრანტო დაფინანსების მექანიზმის (IGF) ფარგლებში მოთხოვნილი გრანტები არ უნდა აღემატებოდეს მიმღები ორგანიზაციის ფინანსურ ბრუნვას ბოლო კალენდარული წლის განმავლობაში, განაცხადის წარდგენის თარიღის მდგომარეობით[[1]](#footnote-2). ეს მოთხოვნა არ ვრცელდება იმ საგრანტო განაცხადებზე, რომელთა ბიუჯეტიც არის 10, 000 აშშ დოლარი ან ნაკლები.

გრანტის გაცემისას საგრანტო ხელშეკრულებებში ფულად ერთეულად მითითებული იქნება აშშ დოლარი, ხოლო თანხის გაცემა განხორციელდება ადგილობრივ ვალუტაში - ლარში - საგრანტო ხელშეკრულებით გაწერილი გრაფიკის მიხედვით. წინასწარი გადახდები დაშვებული იქნება მაქსიმუმ სამთვიანი პერიოდისთვის.

ადგილობრივ არამომგებიან ორგანიზაციებს, რომლებსაც არასდროს მიუღიათ მოლაპარაკებული არაპირდაპირი ხარჯების განაკვეთი, მოდიფიცირებულ სრულ არაპირდაპირ ხარჯებზე შეიძლება დაემატოთ 10%-იანი „de minimis“ არაპირდაპირი განაკვეთი.

## **საგრანტო ინსტრუმენტები**

საგრანტო პროგრამის ფარგლებში გამოყენებული იქნება შემდეგი ტიპის საგრანტო ინსტრუმენტები: ფიქსირებული ოდენობის გრანტი, საგრანტო ხელშეკრულება და თანადაფინანსებული გრანტები (კერძო მეწარმეებთან და ბიზნესთან). გრანტის ტიპის შერჩევა დამოკიდებული იქნება სამ ძირითად ფაქტორზე: ა) პროექტის ხანგრძლივობა და ბიუჯეტი, ბ) პროექტის სტრუქტურა და მიზნები და გ) ორგანიზაციის შესაძლებლობა, მართოს ფინანსები და უზრუნველყოს პროექტის შედეგების მიღწევა.

• ფიქსირებული ოდენობის გრანტი (FAA) გამოყენებული იქნება იმ შემთხვევაში, თუ:

- პროექტის სტრუქტურა და აქტივობები იძლევა დეტალური დაგეგმვის საშუალებას (მიღწეული შედეგები ადვილად შესამჩნევია);

- შესაძლებელია ხარჯების განსაზღვრისას მაღალი სიზუსტის უზრუნველყოფა;

- პროექტის ხანგრძლივობა არის 12 თვეზე ნაკლები;

- ბიუჯეტი არის 10 000 აშშ დოლარი ან ნაკლები, ყველა ამ პირობის არსებობის შემთხვევაში.

სხვა შემთხვევებში გამოყენებული იქნება სტანდარტული საგრანტო ხელშეკრულებები და თანადაფინანსების საგრანტო ხელშეკრულება (კერძო სექტორის პარტნიორებთან ერთად).

ყველა საგრანტო ხელშეკრულება შედგენილი უნდა იყოს ინგლისურ ენაზე. საგრანტო დაფინანსების ყველა დოკუმენტის (ხელშეკრულების) ოფიციალური ენა იქნება ინგლისური.

## **თანადაფინანსება**

**ვალდებულება:**

50%-იანი თანადაფინანსება სავალდებულოა მხოლოდ მოგებაზე ორიენტირებული განაცხადებისთვის. თანადაფინანსების სახით დაშვებულია ფულადი შენატანი, სესხი და თანადაფინანსების სხვა წყაროები (მათ შორის, „აწარმოე საქართველოში“, სოფლის განვითარების სააგენტო; საქართველოს ინოვაციებისა და ტექნოლოგიების სააგენტოს გრანტები და პროგრამები). ნატურის ტიპის შენატანები არ მიიღება თანადაფინანსებად.

თანადაფინანსების ფარგლებში სხვა წყაროდან მიღებული გრანტის მიზნები უნდა შეესაბამებოდეს ინტეგრაციის საგრანტო მექანიზმის ფარგლებში მიღებული გრანტის მიზნებსა და ამოცანებს.

თანადაფინანსების შემთხვევაში, მიმღები კომპანიის მიერ ბიუჯეტის ხარჯვის ეტაპები და რიგითობა დგინდება ინდივიდუალურად, გრანტის მიმღების ორგანიზაციული/ფინანსური შესაძლებლობებისა და პროექტის შინაარსის გათვალისწინებით.

**ვალდებულების მოხსნა:**

მიკრო სამეწარმეო შეღავათიანი დაბეგვრით მოსარგებლე ფიზიკურ პირებს ეხსნებათ თანადაფინანსების ვალდებულება. თუ საგრანტო განაცხადი წარდგენილია ამ სტატუსით, მიკრო მეწარმემ უნდა წარმოადგინოს ოფიციალური, მოქმედი დოკუმენტი, რომელიც ადასტურებს მის მიკრო სამეწარმეო სტატუსს.

თანადაფინანსების ვალდებულებისგან ასევე თავისუფლდებიან სტარტაპები[[2]](#footnote-3).

ეთნიკური და რელიგიური უმცირესობების, ახალგაზრდების ან ქალების მფლობელობაში არსებული ბიზნესის შემთხვევებში, საქართველოს გაეროს ასოციაცია უფლებას იტოვებს შეამციროს თანადაფინანსების მოთხოვნა, დასაშვებად ჩათვალოს ნატურის სახით შენატანები ან საერთოდ უარი თქვას ხარჯების თანადაფინანსებაზე.

თანადაფინანსება არ მოითხოვება და ნებაყოფლობითია არამომგებიანი განაცხადების შემთხვევაში.

## **ქვეგრანტები**

ინტეგრაციის საგრანტო პროგრამის ფარგლებში ქვ გრანტები არ დაიშვება, გარდა ორი ან მეტი ორგანიზაციის ერთობლივი შემოთავაზებისა, სადაც წამყვანი განმცხადებელი გასცემს ქვ გრანტს თანა განმცხადებელზე. გრანტის გაცემამდე, საქართველოს გაეროს ასოციაცია შეაფასებს და გადაამოწმებს ყველა თანა განმცხადებლის შესაძლებლობებსა და პასუხისმგებლობას. წამყვანი განმცხადებელი უნდა იყოს საბოლოო პასუხისმგებელი გრანტის განხორციელებაზე, მიწოდებაზე, ანგარიშგებაზე, მონიტორინგსა და შეფასებაზე, ასევე ფინანსურ შესაბამისობაზე.

## **შესრულების ვადები**

ინტეგრაციის საგრანტო პროგრამის ფარგლებში გაცემული გრანტის განხორციელების მაქსიმალური ხანგრძლივობა არის 18 თვე, ხოლო 10,000 აშშ დოლარის საპროექტო ბიუჯეტზე მაქსიმალური გრანტების ხანგრძლივობა —10 თვე. გრანტის მიმღებებს შეეძლებათ დაფინანსების გაგრძელებაზე განაცხადის შეტანა საჭიროების შემთხვევაში, თუკი პროგრამის წარმატება აღნიშნულზე იქნება დამოკიდებული. უფლებამოსილება არ წარმოადგენს დაფინანსების გაგრძელების გარანტიას.

პროექტის აქტივობების დაწყება ნებადართულია მხოლოდ მას შემდეგ, რაც განმცხადებელი და საქართველოს გაეროს ასოციაცია ხელს მოაწერენ ხელშეკრულებას. საგრანტო ხელშეკრულების გაფორმებამდე გაწეული ხარჯები არ ანაზღაურდება, გარდა იმ შემთხვევისა, თუ ამას საქართველოს გაეროს ასოციაცია წინასწარ და წერილობით არ დაადასტურებს.

**ყველა გრანტის გაცემა უნდა დასრულდეს 2026 წლის 15 დეკემბრამდე.**

## **განხორციელების ადგილი**

საგრანტო მექანიზმის პირველი ლოტის ფარგლებში დაფინანსებული გრანტების განხორციელება შესაძლებელია მთელი ქვეყნის მასშტაბით, თუკი პროექტის იდეა ითვალისწინებს სოციალურ-კულტურული კავშირების განვითარებას/გაფართოებას და ამ პროცესში ეთნიკური და რელიგიური უმცირესობების საკითხების გათვალისწინებას.

საგრანტო მექანიზმის მეორე ლოტის ფარგლებში დაფინანსებული გრანტების განხორციელება დაკავშირებულია ქვემო ქართლის, სამცხე-ჯავახეთის, კახეთისა (პანკისის ხეობა) და მთიანი აჭარის რეგიონებთან, ხოლო ეკონომიკური კავშირების გაფართოების მიზნით პროექტების მნიშვნელოვანი ასპექტები, შესაძლოა, ითვალისწინებდეს მთელი ქვეყნის მასშტაბით საქმიანობასაც.

## **საკვალიფიკაციო მოთხოვნები**

საგრანტო მექანიზმში მონაწილეობა შეუძლიათ არაკომერციულ და კომერციულ ორგანიზაციებს (სამოქალაქო საზოგადოების ორგანიზაციებს, მიკრო, მცირე, საშუალო და მსხვილ მეწარმეებს/კერძო სექტორს, ფინანსურ ინსტიტუტებს, დარგობრივ და ბიზნეს ასოციაციებს, კერძო საგანმანათლებლო ორგანიზაციებს), რომლებიც უნდა იყოს ადგილობრივი უფლებამოსილი ორგანოების მიერ რეგისტრირებული და ჰქონდეს დაფინანსების მიღების უფლება.

კერძოდ, აშშ-ის საერთაშორისო განვითარების სააგენტოს (USAID) პროგრამა „ერთიანობა მრავალფეროვნებაშია“ მიესალმება განაცხადების მიღებას შემდეგი ორგანიზაციებისგან:

* არასამთავრობო ორგანიზაციები; სათემო ორგანიზაციები;
* კერძო უმაღლესი და პროფესიული განათლების ინსტიტუტები;
* სტარტაპები, სოციალური საწარმოები, მიკრო, მცირე და საშუალო მეწარმეები;
* ფინანსური ინსტიტუტები და მსხვილი ბიზნესი;
* მედია საშუალებები, საკომუნიკაციო სააგენტოები;
* დარგობრივი სამრეწველო ასოციაციები.

განმცხადებელს უნდა ჰქონდეს ჩამოყალიბებული ფინანსური მართვის, მონიტორინგისა და შეფასების სისტემა, შიდა კონტროლის სისტემა და შესაბამისი პოლიტიკა და პროცედურები.

გარდა ამისა, საქართველოს გაეროს ასოციაცია იტოვებს უფლებას გრანტის გაცემამდე საჭიროების შემთხვევაში ჩაატაროს დამატებითი მოკვლევა, რათა უფრო სიღრმისეულად შეაფასოს და განსაზღვროს გრანტის პოტენციური მიმღების ორგანიზაციული სტრუქტურა, გამოცდილება, საბუღალტრო და ოპერაციული კონტროლის სისტემა და ტექნიკური უნარები - ან მათი შეძენის შესაძლებლობა - პროგრამის ფარგლებში დასახული მიზნების მისაღწევად და გრანტის პირობების დასაკმაყოფილებლად.

**ორგანიზაციები და აქტივობები, რომლებიც არ ფინანსდება საგრანტო მექანიზმის ფარგლებში**

დაფინანსება არ გაიცემა შემდეგი ტიპის ორგანიზაციებზე:

* ნებისმიერ სუბიექტზე, რომელიც მხილებულია წარსულში საგრანტო დაფინანსების არამიზნობრივ გამოყენებაში;
* პოლიტიკურ პარტიებზე, მათ შორის მათ დაქვემდებარებაში მყოფ სუბიექტებზე;
* ორგანიზაციებზე, რომლებიც ადვოკატირებას უწევენ ან მხარს უჭერენ ანტიდემოკრატიულ პოლიტიკას ან არალეგალურ საქმიანობას;
* ნებისმიერ სუბიექტზე, რომელიც ამერიკის შეერთებული შტატების მთავრობის მიერ მოწოდებულ ინფორმაციაში აკრძალულ პირებთან ან სუბიექტებთან დაკავშირებით ფიგურირებს;
* ნებისმიერ სუბიექტზე, რომელიც შეყვანილია აშშ-ის სახაზინო დეპარტამენტის უცხოური აქტივების კონტროლის ოფისის გრანტის მართვის სისტემაში, Specially Designated Nationals (SDN)-ის სიაში და დაბლოკილი ადამიანების სიაში, რომელსაც ასევე ეწოდება “OFAC-ის სია” და ასევე გაეროს უსაფრთხოების სამსახურის მიერ სანქცირებულ პირთა სიაში, და
* ორგანიზაციაზე, რომელიც უარს ამბობს ხელი მოაწეროს ყველა საჭირო სერტიფიკატსა და გარანტიას.

**ინტეგრაციის საგრანტო პროგრამის ფარგლებში, ყველა ხარჯი უნდა იყოს გონივრული და დასაშვები.** ინტეგრაციის საგრანტო შესაძლებლობების ფარგლებში გაცემული ხარჯები არ შეიძლება გამოყენებული იქნეს შემდეგი დანიშნულებით:

* პირადი ღონისძიებების, წვეულებების, ზეიმების ან „წარმომადგენლობის“ ხარჯების დასაფარად;
* შეზღუდვებს დაქვემდებარებული საქონლის შესაძენად, როგორიცაა გარკვეული სასოფლო-სამეურნეო საქონელი, საავტომობილო სატრანსპორტო საშუალებები (მათ შორის მოტოციკლები), ფარმაცევტული და კონტრაცეპტული საშუალებები, პესტიციდები, გამოყენებული აღჭურვილობა, აშშ-ის მთავრობის მფლობელობაში არსებული ქონება, პროდუქცია და სასუქები USAID-ის ნებართვის გარეშე;
* USAID-ის რეგულაციებით აკრძალული საქონლის შესაძენად, როგორიცაა სამხედრო და სათვალთვალო აღჭურვილობა, პოლიციის ან სამართალდამცავების აღჭურვილობა, აბორტის გასაკეთებელი აღჭურვილობა ან მომსახურებები, ამინდის მოდიფიცირების ფუნქციების მქონე აღჭურვილობა, ფუფუნების საგნები და აზარტულ თამაშებთან დაკავშირებული ნივთები;
* USAID -ის მოქმედი რეგულაციებით შეზღუდული ან აკრძალული ნივთების ან მომსახურებების შესაძენად (შესაბამისი რეგულაციები მოწოდებული იქნება საქართველოს გაეროს ასოციაციის მიერ);
* ნებისმიერი შესყიდვა ან აქტივობა, რომელიც საქართველოს გაეროს ასოციაციის მიერ ჩაითვლება არასაჭიროდ, გრანტის მიზნების მიღწევის კუთხით, მათ შორის გრანტის მიმღების სათაო ოფისთან დაკავშირებული ხარჯები, რომლებიც პირდაპირ არ არის დაკავშირებული შეთავაზებული პროგრამის განხორციელებასთან;
* ადრინდელი ვალდებულებების და/ან ძველი ვალების დასაფარად;
* ჯარიმების გადასახდელად;
* საქველმოქმედო ფონდების შესაქმნელად;
* USAID-ის და/ან ფედერალური რეგულაციებით აკრძალული სხვა ხარჯების დასაფარად, მაგ. როგორიცაა ალკოჰოლური სასმელები;
* არაპირდაპირი ხარჯების დასაფარად, როგორიცაა ზედნადები ან არაპირდაპირი ხარჯები, გარდა იმ შემთხვევისა, როდესაც განმცხადებელს აქვს ამგვარი ხარჯების დამადასტურებელი საბუთი აუდიტის ან NICRA-ის მეშვეობით.

იმ შემთხვევაში, თუ პროგრამის განხორციელებისათვის კრიტიკულად მნიშვნელოვანია, პოტენციურ განმცხადებელს/გრანტის მიმღებს შეუძლია მოითხოვოს უფლებაზე უარის თქმის დოკუმენტი და საქართველოს გაეროს ასოციაციის წერილობითი ნებართვა შემდეგი საშუალებების შესაძენად:

* სასოფლო-სამეურნეო საშუალებები, ავტომობილი, ფარმაცევტული საქონელი, პესტიციდები, გამოყენებული აღჭურვილობა და სასუქები.

## **განაცხადის შემოტანა**

საგრანტო მექანიზმის ფარგლებში განაცხადები მიიღება უწყვეტად, ღია კარის პრინციპით, 2026 წლის 30 მარტამდე, თუმცა, წარმოდგენილი განაცხადების განხილვისთვის საგრანტო კომისია იკრიბება წელიწადში 4-ჯერ, იმის შესაბამისად თუ რა პერიოდშია წარმოდგენილი განაცხადი. საგრანტო კომისია განსახილველად იკრიბება ქვემოთ მოცემული კალენდრის მიხედვით:

|  |  |
| --- | --- |
| **განაცხადის მიღების ვადები** 28 ივნისი - 29 სექტემბერი30 სექტემბერი - 29 დეკემბერი30 დეკემბერი - 29 მარტი30 მარტი - 28 ივნისი | **საგრანტო დაფინანსების კომისიის სხდომების თარიღები**30 იანვარი29 მარტი28 ივნისი27 სექტემბერი |

* ყველა განაცხადი, რომელიც წარდგენილი იქნება ივნისის ბოლოდან სექტემბრამდე, საგრანტო განაცხადების განმხილველი კომისიის მიერ განიხილება 30 იანვარს;
* სექტემბრის ბოლოდან დეკემბრის ბოლომდე წარდგენილი განაცხადები კი კომისიის მიერ განიხილება 29 მარტის სხდომაზე, და ა.შ.

მიღებული განაცხადების მოცულობის გათვალისწინებით, საგრანტო განაცხადების განმხილველმა კომისიამ შესაძლოა მომდევნო კვარტლისთვის გადადოს ზოგიერთი განაცხადის განხილვა, რის შესახებაც წარმატებულ კანდიდატებს წინასწარ ეცნობებათ.

**განხილვა და შეფასება**

განაცხადის წარდგენა ერთეტაპიანი პროცესია და თითოეული განაცხადი მიიღება საქართველოს გაეროს ასოციაციის ოფიციალურ ელფოსტაზე: una@una.ge. საქართველოს გაეროს ასოციაცია განაცხადებს დაამუშავებს და განიხილავს ოთხეტაპიანი პროცესის გავლით:

**1. პირველადი გადარჩევა:** განაცხადის მიღებიდან პირველ ეტაპზე, საქართველოს გაეროს ასოციაცია განაცხადებს გადაარჩევს ინტეგრაციის საგრანტო მექანიზმის მიზნებთან, პრიორიტეტებთან და ამ დოკუმენტის ტექნიკურ მოთხოვნებთან შესაბამისობის კრიტერიუმებით. პირველადი გადარჩევის ფარგლებში, ასევე მხედველობაში იქნება მიღებული განცხადების აქტუალურობა, სიცხადე და განმცხადებლის შესაძლებლობები.

**საქართველოს გაეროს ასოციაცია უზრუნველყოფს, რომ ყველა განმცხადებელს ეცნობოს პირველადი განხილვის პასუხი, თუმცა, მიღებული განაცხადების მოცულობის გათვალისწინებით, საქართველოს გაეროს ასოციაცია შეზღუდულია განმცხადებლებს წარუდგინოს ყველა განაცხადის განხილვის შედეგების დეტალური დასაბუთება.**

**2. გარე ექსპერტების შეფასება:** პირველადი გადარჩევის ეტაპზე დადებითად შეფასებული განაცხადები, განიხილება გარე ექსპერტების მიერ, რომლებსაც სპეციალიზებული ცოდნა და გამოცდილება გააჩნიათ საგრანტო მექანიზმის შესაბამის სფეროებში. შემფასებლები განაცხადებს აფასებენ წინამდებარე სახელმძღვანელოში განსაზღვრული კრიტერიუმების საფუძველზე და რეკომენდაციებს გასცემენ განმცხადებლის მიერ შემოთავაზებული მიდგომების მიზანშეწონილობისა და მდგრადობის შესახებ. ყველა გარე შეფასება გადამოწმებული და დადასტურებული იქნება საქართველოს გაეროს ასოციაციის მიერ.

კონკრეტულად კი, გარე შემფასებლები განცხადებების შეფასებისას, ითვალისწინებენ:

* საგრანტო განაცხადის ხარისხსა და მიზანშეწონილობას; განაცხადის შესაბამისობას აღნიშნულ სახელმძღვანელოში გაწერილ პრიორიტეტებთან და გრანტების შეფასების მეთოდოლოგიის კრიტერიუმებთან; საგრანტო განაცხადში მოცემული ინფორმაციის სანდოობას და სისწორეს, ხოლო, საჭიროების შემთხვევაში გასცემენ რეკომენდაციებს საინტერესო წინადადებების გაუმჯობესებისთვის.
* განაცხადისა და თანმდევი დოკუმენტაციის შესაბამისობას სახელმძღვანელოში გაწერილ ტექნიკურ მოთხოვნებთან, მათ შორის ბიუჯეტთან, ვადებთან და დამხმარე მასალებთან მიმართებით.
* შემოთავაზებული პროექტების პოტენციური გავლენისა და ღირებულების შეფასებას, პროექტის ხარჯ-ეფექტურობას, მდგრადობასა და მოსალოდნელ შედეგებს.

საქართველოს გაეროს ასოციაცია შემოსული განაცხადების გარე შეფასებისთვის გამოყოფს 1-თვიან პერიოდს. გარე შეფასება ანონიმურია და ექსპერტების შეფასებები აისახება წინასწარ შემუშავებულ სტანდარტულ ფორმებში, რომლებიც შემუშავებულია ამ დოკუმენტში დადგენილი კრიტერიუმებისა და მოთხოვნების საფუძველზე.

განმცხადებელს აქვს უფლება არ დაეთანხმოს ქულების მინიჭების საფუძველზე მიღებულ გადაწყვეტილებას და მიმართოს საგრანტო კომისიას, რომელიც ყველა ასეთ საჩივარს განიხილავს. განმცხადებელს ასევე აქვს უფლება, მომდევნო განხილვის ეტაპზე ხელახლა წარადგინონ დაკორექტირებული საგრანტო განაცხადი.

**3.შიდა განხილვა:** გარე ექსპერტების მიერ შემუშავებული შეფასებები და შეფასებული განაცხადები სრულად და დეტალურად განიხილება პროგრამის გრანტების მართვის გუნდის მიერ, რომლის დროსაც გუნდი უზრუნველყოფს, რომ:

**ა. გამოირიცხოს აქტივობების შესაძლო დუბლირება USAID-ის პროგრამის „ერთიანობა მრავალფეროვნებაშია“ საგრანტო მექანიზმის დაფინანსებულ პროექტებსა და USAID-ის მიერ დაფინანსებულ სხვა პროექტებს შორის;**

**ბ. შეაფასოს შემოთავაზებული განაცხადების მიზანშეწონილობა და საჭიროება საზოგადოებრივი/თემატური კვლევების, ექსპერტული ცოდნისა და მოსაზრებების გათვალისწინებით;**

**გ. შეაფასოს შემოთავაზებული განაცხადებისა და პროგრამაში არსებული სხვა პროცესების შესაბამისობა რესურსების ეფექტური გამოყენების მიზნით,**

**დ. საგრანტო მიზნებთან და ამოცანებთან განაცხადების შესაბამისობის გაუმჯობესების მიზნით გამოსცეს შესაბამისი რეკომენდაციები;**

**ე. მხედველობაში მიიღოს შესაძლო საბიუჯეტო შეზღუდვები;**

**ვ. აპლიკანტებს გაუზიაროს სხვა რაიმე ტიპის აქტუალური რეკომენდაციები, რომლის მიზანიც არის აპლიკაციის გაუმჯობესება.**

საქართველოს გაეროს ასოციაციას შეუძლია ყოველგვარი დათქმის გარეშე გრანტების განმხილველ კომისიასთან რეკომენდაცია გაუწიოს გამორჩეულად მნიშვნელოვან და წარმატებულ განაცხადს ან ამ ტიპის განაცხადის ავტორს მოსთხოვოს ცვლილებების შეტანა საპროექტო წინადადებასა და ბიუჯეტში. ამ პროცესში, პოტენციურ განმცხადებელს უფლება ექნება, უარი თქვას შემოთავაზებულ ცვლილებებზე.

**4. გრანტების განმხილველი კომისიის გადაწყვეტილება :** გრანტების განმხილველი კომისია საბოლოო საპროექტო წინადადებებს განიხილავს და საბოლოო გადაწყვეტილებას იღებს წარდგენილი განაცხადების დაკმაყოფილების, უარყოფის ან შემდგომი გადახედვის შესახებ. გრანტების განმხილველი კომისია ასევე განიხილავს საჩივრებს და იღებს საბოლოო გადაწყვეტილებას გასაჩივრებულ განაცხადთან დაკავშირებით, რომლის შესახებაც ყველა განმცხადებელს ეცნობება შესაბამისი პასუხი. გრანტების განმხილველი კომისია აფასებს ყველა განაცხადთან დაკავშირებით, ყველა ეტაპზე გაკეთებულ შეფასებებს: განაცხადის მეთოდოლოგიას, მიდგომას, ინოვაციურობას, შესაბამისობას, ხარჯებს, ეფექტურობას და მათ თავსებადობას გრანტის მიზნებთან. გრანტების განმხილველი კომისია იტოვებს უფლებას, უარი თქვას რაიმეს დასაბუთებაზე ნებისმიერ გადაწყვეტილებასთან მიმართებით.

გრანტების განმხილველი კომისიის სხდომებისა და გადაწყვეტილებების შესახებ უახლესი ინფორმაცია გამოქვეყნდება საქართველოს გაეროს ასოციაციის ოფიციალურ ვებგვერდზე და სოციალური მედიის გვერდებზე, ინფორმაცია ხელმისაწვდომი იქნება შემდეგ მისამართზე: https://www.una.ge; https://www.facebook.com/una.ge

## **მიმოხილვის საფუძველზე მიღებული გადაწყვეტილების განსაჯაროებაზე**

განაცხადების შეფასების პერიოდი დამოკიდებულია მათი წარმოდგენის თარიღზე. მიუხედავად იმისა, რომ ზოგიერთი განაცხადი შეიძლება უარყოფილი იყოს საგრანტო მექანიზმის კრიტერიუმებთან მიმართებით, დასაშვებობის საკითხების გამო, იმ აპლიკანტებს, რომლებსაც არ აქვთ საკმარისი მეთოდოლოგიური ინფორმაცია ან ინფორმაცია, შეიძლება სთხოვონ დამატებითი დეტალების მიწოდება. კონკრეტულ შემთხვევებში, განმცხადებელი შეიძლება მოიწვიონ პრეზენტაციის გასაკეთებლად პროგრამის მიზნების დაზუსტებისა და შესაძლო კითხვებზე პასუხების გასაცემად.

საქართველოს გაეროს ასოციაცია მოწოდებულია, შექმნას გამჭვირვალობისა და ანგარიშვალდებულების უმაღლესი სტანდარტი პროგრამის განხორციელების ყველა ეტაპზე. ის შეეცდება კონსტრუქციული უკუკავშირი დაამყაროს ყველა განმცხადებელთან მაგრამ მიღებული განაცხადების მოცულობისა და განხილვის პროცესის დიდი ოდენობის გათვალისწინებით, საქართველოს გაეროს ასოციაციამ შესაძლოა პასუხით ვერ დააკმაყოფილოს ყველა შეკითხვა. განმცხადებელმა უნდა გაითვალისწინოს, რომ განაცხადის მიღებისკენ მოწოდების გამოქვეყნება არ წარმოადგენს დაფინანსების რაიმე გარანტიას და რომ საქართველოს გაეროს ასოციაციის უფლებამოსილებაა საერთოდ არ გასცეს დაფინანსება ამ საგრანტო პროგრამის ფარგლებში.

საქართველოს გაეროს ასოციაციის გადაწყვეტილების დისკრეციის სფეროს მიეკუთვნება შემოთავაზებული პროექტის რელევანტურობის, მიზანშეწონილობისა და გამოყენებადობის დადგენა. ის იტოვებს უფლებას აპლიკანტებთან კომუნიკაციისას თავი შეიკავოს ნებისმიერი დასაბუთების გაცემისგან გრანტის გაცემის თაობაზე მიღებულ გადაწყვეტილებასთან მიმართებით.

**არაკომერციული განაცხადები ორივე ლოტში შეფასდება შემდეგი კრიტერიუმებით, ქვემოთ ჩამოთვლილია მათი მნიშვნელობა/პრიორიტეტიზაცია რიგითობის პრინციპით:**

1. **შემოთავაზებული პროექტი სრულად შეესაბამება საგრანტო მიზნებსა და პრიორიტეტებს (15 ქულა):** განმცხადებელმა უნდა უზრუნველყოს, რომ შემოთავაზებული აქტივობა შეესაბამებოდეს გრანტის მიზნებს, ამოცანებსა და პრიორიტეტულ სფეროებს, პროექტის საერთო მიზნის ხელშესაწყობად. შეფასების პროცესით დადგინდება თუ რამდენად შეესაბამება განაცხადი საგრანტო პროგრამის მიზნებსა და ამოცანებს, რომელიც მიმართულია სამოქალაქო ინტეგრაციის ხელშეწყობისკენ.

1. **შემოთავაზებული მეთოდოლოგია და მიდგომა რელევანტური და განხორციელებადია (15 ქულა):** განმცხადებელმა უნდა წარმოადგინოს მეთოდოლოგია და მიდგომა, რომელიც უნდა იყოს საგრანტო პრიორიტეტების შესაბამისი და მიღწევადი.
2. **პროექტის გავლენა მკაფიო, გაზომვადი და მდგრადია (15 ქულა):** განმცხადებელმა უნდა წარმოაჩინოს, თუ როგორ მოიტანს შემოთავაზებული აქტივობები დადებით გავლენას კონკრეტულ ჯგუფზე, რომლებთან მუშაობაც დაგეგმილია გრანტის ფარგლებში. ეს გულისხმობს სამიზნე პოპულაციის წინაშე არსებული საჭიროებებისა და დაბრკოლებების ყოვლისმომცველ გააზრებას, და მათზე საპასუხო ინტერვენციების მორგებას.
3. **განმცხადებელი უზრუნველყოფს სამიზნე ჯგუფებისა და დაინტერესებული მხარეების ჩართვას (15 ქულა):** განმცხადებელმა უნდა შეიმუშაოს სტრატეგიები სამიზნე ჯგუფების ჩართვისა და გაძლიერებისათვის, მათ შორის ეთნიკური და რელიგიური უმცირესობების, ქალებისა და ახალგაზრდების და ა.შ. მათი პერსპექტივებისა და საჭიროებების გათვალისწინება უნდა მოხდეს როგორც პროექტის დიზაინში, ასევე განხორციელების დროს.

1. **შემოთავაზებული აქტივობა არის ინოვაციური, ადაპტირებადი და მასშტაბური (სულ 15 ქულა):** განმცხადებელმა უნდა შეიმუშაოს ინოვაციური ღონისძიებები, რომლებიც შეიძლება მოერგოს ცვალებად გარემოებებს და წარმატების შემთხვევაში სხვა კონტექსტში იყოს განმეორებადი.
2. **მოთხოვნილი ბიუჯეტი არის გონივრული, დასაბუთებული და მიზანშეწონილი/რაციონალური (15 ქულა):** განმცხადებელმა უნდა უზრუნველყოს ბიუჯეტის კარგად დასაბუთება, და შემოთავაზებულ აქტივობებზე რესურსების სათანადო და გონივრული გადანაწილება სახსრების მაქსიმალურად ეფექტურად გამოყენების მიზნით.
3. **განმცხადებელს აქვს ადეკვატური შესაძლებლობები, გამოცდილება და ექსპერტიზა (10 ქულა):** განმცხადებელმა უნდა წარმოადგინოს თავისი გამოცდილება და შესაბამისი სფეროს ექსპერტული ცოდნა და აჩვენოს, რომ მას რეალურად აქვს უნარი ეფექტურად გაუმკლავდეს იმ გამოწვევებს, რომლებზეც აქცენტს აკეთებს საკუთარ განაცხადში.

**მომგებიანი/მოგებაზე ორიენტირებული წინადადებები მე-2 ლოტში შეფასდება შემდეგი კრიტერიუმებით (ქვემოთ ჩამოთვლილია მათი მნიშვნელობა/პრიორიტეტიზაცია), რიგითობის პრინციპით:**

1. **მთავარი იდეა და ძირითადი კონცეფცია (12 ქულა):** განმცხადებელმა უნდა წარმოადგინოს შემოთავაზებული განაცხადის ძირითადი იდეისა და ძირითადი კონცეფციის ამომწურავი აღწერა, რომელიც უნდა ასახავდეს თუ როგორ გააფართოებს პროგრამა მიმდინარე ბიზნეს აქტივობებს, ხელს შეუწყობს ეკონომიკურ ზრდას და დასაქმებას ან/და გააძლიერებს წვდომას ფინანსურ და სავაჭრო კავშირებზე უმცირესობებით დასახლებულ რეგიონებში და ხელს შეუწყობს სამეწარმეო მრავალფეროვნებას და ინკლუზიურობას ამ რეგიონებში გადამწყვეტი იქნება აქცენტის გაკეთება ინოვაციურ იდეაზე, სიცხადესა და სამიზნე ჯგუფების საჭიროებებზე.
2. **შემოთავაზებული პროდუქტი ან მომსახურება (9 ქულა):** განმცხადებელმა უნდა წარმოადგინოს შეთავაზებული პროდუქტის ან მომსახურების ყოვლისმომცველი განმარტება. ეს აღწერა უნდა მოიცავდეს ისეთ დეტალურ მონაცემებს, როგორიცაა შეფუთვა, მახასიათებლები და პროდუქტის/მომსახურების გამოყენებადობა.
3. **წარმოების პროცესი (6 ქულა):** განმცხადებელმა დეტალურად და თანმიმდევრულად უნდა აღწეროს წარმოების ან მომსახურების პროცესი და მკაფიოდ გადმოსცეს თუ რა ეტაპები აქვს გასავლელი პროდუქტს/მომსახურებას, იმისთვის, რომ იგი იდეიდან რეალურ ბაზარზე მოხვდეს.
4. **განმცხადებლის (გუნდის) გამოცდილება და როლები (10 ქულა):** განმცხადებელმა უნდა აჩვენოს, თუ როგორ უწყობს ხელს გუნდის გამოცდილება და როლები იდეის დადებითი შედეგების მიღებაში და წარმოაჩინოს კომპანიის/გუნდის შესაბამისი ექსპერტული ცოდნა.
5. **ბაზრის ანალიზი (10 ქულა):** განმცხადებელმა უნდა წარმოაჩინოს კონკურენტებისა და ბაზრის სეგმენტების სიღრმისეული ცოდნა.
6. **კაპიტალი და საოპერაციო დაგეგმვა (6 ქულა):** განმცხადებელმა უნდა განმარტოს კაპიტალის მოთხოვნებსა და საოპერაციო გეგმას შორის შესაბამისობის ხარისხი. უფრო მეტიც, განმცხადებელმა უნდა აჩვენოს, თუ რამდენად გააზრებულად არის განაწილებული კაპიტალი ოპტიმალური საოპერაციო შედეგების უზრუნველსაყოფად.
7. **მოსალოდნელი შედეგები (შეფასების კრიტერიუმებით) (14 ქულა):** განმცხადებელმა უნდა გაწეროს პროექტის წარმატების შეფასების კრიტერიუმები/ინდიკატორები (KPI), რომ ნაჩვენები იყოს, თუ რა ხელშესახებ სარგებელს მოუტანს მისი პროექტი სამიზნე ჯგუფებს და უფრო ფართო საზოგადოებას.
8. **დაინტერესებული მხარეები და ჩართვის სტრატეგიები (11 ქულა):** განმცხადებელმა უნდა აჩვენოს, თუ როგორ აპირებს ის ამ პროექტის ფარგლებში ეთნიკურ და რელიგიურ უმცირესობათა ჯგუფების აქტიურ ჩართვას.
9. **დეტალური ბიუჯეტი (11 ქულა):** განმცხადებელმა უნდა წარმოადგინოს დეტალური ბიუჯეტი და განსაზღვროს, რამდენად გონივრულად/რაციონალურად შეესაბამება ბიუჯეტი ძირითად იდეას და მის მოსალოდნელ შედეგებს.
10. **პროგნოზების გაკეთების შესაძლებლობა (11 ქულა):** განმცხადებელმა უნდა შეაფასოს წარმოდგენილი პროგნოზების სიზუსტე, რეალურობა და მიღწევადობა.

**განხილვის პროცესი მოიცავს ყველა განაცხადის დეტალურ შეფასებას იმ დადგენილი კრიტერიუმების საფუძველზე, რომლის შედეგად, გამოვლინდება და შეირჩევა მაქსიმუმ 5-10 (ერთობლივად ორივე ლოტისთვის) ყველაზე გამორჩეული წინადადებები.**

## **განაცხადების წარდგენასთან დაკავშირებული მოთხოვნები**

პოტენციურმა განმცხადებლებმა უნდა გამოაგზავნონ განაცხადები წინამდებარე სახელმძღვანელოს თანდართული ფორმებით:

* არაკომერციული განაცხადები ორივე ლოტში — დანართი 1.1 (განაცხადის ფორმა) ; დანართი 1.3 (ბიუჯეტი) და დანართი 1.2.2 (აქტივობების განრიგი)
* მოგებაზე ორიენტირებული განაცხადები მეორე ლოტში — დანართი 1.2 1 (განაცხადის ფორმა); დანართი 1.3 (ბიუჯეტი); დანართი 1.2.1 (ფულადი სახსრების მიმოქცევის უწყისი); დანართი 1.2.2 (აქტივობების განრიგი)
* განმცხადებელს უფლება აქვს 10 000 აშშ დოლარის ან ნაკლები ბიუჯეტის პროექტებთან მიმართებით ქართულ ენაზე შემოიტანონ განაცხადები. ყველა საპროექტო წინადადება 10 000 აშშ დოლარზე მეტ ოდენობაზე შემოტანილი უნდა იყოს **ინგლისურ ენაზე.**

**მოთხოვნები განაცხადისთვის (განმცხადებლებისთვის, რომლებიც არაკომერციული წინადადების შემოტანას აპირებენ I/II ლოტში):**

აპლიკანტებს, რომლებიც ორივე ლოტში ფიქრობენ არაკომერციული წინადადებების შემოტანაზე, ვურჩევთ გამოიყენონ **წინამდებარე გზამკვლევის თანდართული განაცხადის ფორმა (დანართი 1.1),** მაგრამ მათ ასევე შეუძლიათ გამოიყენონ საკუთარი ფორმატები, თუმცა, განმცხადებლებმა უნდა უზრუნველყონ, რომ წარდგენილი წინადადებები იყოს 15 გვერდზე ნაკლები (გამოკლებით დანართებისა, თავფურცლისა, მოკლე ანოტაციისა, ბიუჯეტისა და მისი დათქმებისა) და ამომწურავად მოიცავდეს მინიმუმ შემდეგს:

1. **თავფურცელი (1 გვერდი):** უნდა შეიცავდეს განმცხადებლისა და თანაგანმცხადებლების სახელსა და გვარს, უნიკალურ იდენტიფიკატორს, პროექტის სახელს, დამახასიათებელ სათაურს (ეს უკანასკნელი არ არის სავალდებულო), პროექტის თარიღებს, მოთხოვნილ ბიუჯეტს და საკონტაქტო ინფორმაციას. თავფურცელი არ ითვლება გვერდების ლიმიტში.
2. **მოკლე ანოტაცია:** შემოთავაზებული პროექტის ზოგადი შეჯამება. მოკლე ანოტაცია არ ითვლება გვერდების ლიმიტში.
3. **პროექტის მიმოხილვითი ინფორმაცია (4 გვერდი):**
	1. პრობლემის განაცხადი: პრობლემა ან შესაძლებლობა, რომელსაც პროექტი ეხება და ძირითადი დაშვებები, რომლებსაც პროექტი აკეთებს.
	2. დაინტერესებული მხარეების ანალიზი: აღწერეთ სავარაუდო აუდიტორია ან სამიზნე ჯგუფი, მათი საჭიროებები, მდებარეობა და არსებული შეზღუდვები ან გამოწვევები.
	3. ცვლილების თეორია: განსაზღვრეთ ძირითადი მიღწევები, რომლებიც წარმოიქმნება და რა ზემოქმედება გაკეთდება პროგრამის ფარგლებში.
4. **ტექნიკური მიდგომა (7 გვერდი):**
	1. მიზნები და მოსალოდნელი შედეგები: პროგრამის კონკრეტული მიზნებისა და ამოცანების განსაზღვრა. რის მიღწევა გსურთ ამ პროგრამის მეშვეობით? აღწერეთ კონკრეტული შედეგები, რომლებიც მოსალოდნელია პროექტის ფარგლებში.
	2. მეთოდოლოგია და მიდგომა: მოკლედ აღწერეთ მეთოდები და ტექნიკა, რომლებიც გამოყენებული იქნება პროგრამის მიზნებისა და ამოცანების მისაღწევად. აღწერეთ, როგორ ჩაერთვებიან დაინტერესებული მხარეები პროექტის განხორციელების პროცესში.
	3. დეტალური აქტივობები და ვადები: აღწერეთ კონკრეტული აქტივობები, რომელთა განხორციელებას გვთავაზობთ პროექტის კონკრეტული მიზნების შესაბამისად. წარმოადგინეთ პროექტის ვადების მიმოხილვა **Gantt** დიაგრამის გამოყენებით, რომელიც მოიცავს ძირითად ეტაპებს და ვადებს, ისევე როგორც პასუხისმგებელ მხარეებს პროექტის ყველა ასპექტზე.
	4. მოწყვლადი ჯგუფების ჩართვა: აღწერეთ კონკრეტული მიდგომები ან აქტივობები მოწყვლადი ჯგუფების საკითხებთან დაკავშირებით.
	5. მონიტორინგი, შეფასება და სწავლება: შემოგვთავაზეთ გაზომვადი ინდიკატორები პროექტის პროგრესის თვალყურის დევნებისთვის და აღწერეთ მონაცემთა შეგროვების, ანალიზისა და MEL (Monitoring, Evaluation, and Learning) ძალისხმევის კონკრეტული ინსტრუმენტები და მიდგომები.
	6. მდგრადობა: აღწერეთ კონკრეტული ნაბიჯები, რომლებიც უზრუნველყოფს პროექტის შედეგების შენარჩუნებას, როგორც პროგრამის მსვლელობისას, ასევე დასრულების შემდეგ. როგორ გაიზრდება ან განზოგადდება პროექტი წარმატების შემთხვევაში?
5. **ორგანიზაციის შესაძლებლობები და საკვანძო პოზიციებზე მომუშავე კადრები (4 გვერდი):**
	1. მოკლე მიმოხილვა ორგანიზაციის ისტორიის, მმართველობის სტრუქტურის, მისიისა და მიზნების და იმ პროგრამებისა და სერვისების შესახებ, რომლებსაც თქვენი ორგანიზაცია ახორციელებს.
	2. ორგანიზაციის წარსული საქმიანობის მოკლე მიმოხილვა, მათ შორის ორგანიზაციის შესაძლებლობების აღწერა მსგავსი დონის დაფინანსებული პროგრამების განსახორციელებლად.
6. **ბიუჯეტი და მისი დათქმები:**
	1. დეტალური ბიუჯეტი - უნდა იყოს წარმოდგენილი Excel-ის დოკუმენტით, ყველა გრაფა და ფორმულა განბლოკილი იყოს. განმცხადებელს შეუძლია, გამოიყენოს ბიუჯეტის საკუთარი ფორმატი, მაგრამ შაბლონი თან ერთვის სახელმძღვანელოს **(დანართი 1.3).**
	2. ბიუჯეტის ნარატივი – დანართის 1.3 მეორე გვერდზე განმცხადებელმა უნდა წარმოადგინოს ბიუჯეტის ყველა ხაზისა და პუნქტის დეტალური აღწერა. ბიუჯეტის დათქმები უნდა აღწერდეს ლოგიკასა და დასაბუთებას ყველა ხარჯის შეფასებასთან მიმართებით.

არაკომერციული განაცხადის ფორმასთან ერთად, განმცხადებელი ასევე წარმოადგენს დანართ 1.3-სა (ბიუჯეტი) და დანართ 1.2.2-ს (აქტივობების განრიგი).

ზემოაღნიშნულ ფორმებთან და დანართებთან ერთად, არაკომერციულ წინადადებებზე, განმცხადებლებმა უნდა წარმოადგინონ შემდეგი საბუთები: ოფიციალური სარეგისტრაციო დოკუმენტი (შეიძლება წარდგენილი იყოს დოკუმენტი ორიგინალურ ენაზე). ამონაწერი საჯარო რეესტრიდან (www.napr.gov.ge) ან სხვა სარეგისტრაციო დოკუმენტის ასლი (განაცხადის შემოტანამდე არაუმეტეს 12 თვის გამოთხოვილი);

* ორგანიზაციის გარე აუდიტის ანგარიშები ბოლო 3 ფისკალური წლის განმავლობაში. თუ აუდიტის ანგარიშები არ არის ხელმისაწვდომი/ არ არსებობს, განმცხადებელმა უნდა წარმოადგინოს ბოლო 3 წლის ფინანსური მონაცემების წერილობითი და ხელმოწერილი შეჯამება. იმავე დოკუმენტში განმცხადებელმა ცალსახად უნდა განაცხადოს თავისი თანხმობა გასული 3 წლის განმავლობაში საქართველოს გაეროს ასოციაციის მოთხოვნის შემთხვევაში მიაწოდოს მას დეტალური ფინანსური ანგარიშგება წინასწარი შეფასების მიზნებისთვის;
* შემოსავლების სამსახურიდან (ქვეყნის საგადასახადო ორგანოდან) გამოთხოვილი შემოსავლების ბოლო შედარება (შედარების აქტი).
* ორი სარეკომენდაციო წერილი საერთაშორისო დონორებისგან ან ადგილობრივი პარტნიორი ორგანიზაციებისგან;
* ორგანიზაციის წესდება, ადამიანური რესურსების მართვის სახელმძღვანელო, შესყიდვების სახელმძღვანელო და ფინანსური რესურსების მართვის/ბუღალტრული აღრიცხვის სახელმძღვანელო. თუ განმცხადებელს არ შეუძლია წარმოადგინოს რომელიმე ამ მოთხოვნილი დოკუმენტები, მან საქართველოს გაეროს ასოციაციაში უნდა წარმოადგინოს ხელმოწერილი წერილი, რომელშიც ა) ადასტურებს ასეთი დოკუმენტების არარსებობას; ბ) ასახელებს ამის მიზეზს ( მაგალითად: განმცხადებელი არის სტარტაპი ან ახლად ჩამოყალიბებული არაკომერციული ორგანიზაცია და ჯერ არ ფლობს მსგავს სახელმძღვანელოებს), გ) და გამოთქვამს მზადყოფნას შეიმუშაოს და განახორციელოს ეს დოკუმენტები საქართველოს გაეროს ასოციაციის მოთხოვნითა და მხარდაჭერით.
* ორგანიზაციის წინა პროექტების/გამოცდილების ჩამონათვალი, რომლებიც ასახავს განმცხადებლის/თანაგანმცხადებლის მიერ ბოლო 3 კალენდარული წლის განმავლობაში განხორციელებულ ყველა შესაბამისი პროექტს: პროექტის თარიღები, დონორი/საკონტაქტო ინფორმაცია, ბიუჯეტი, მიზნები, სამიზნე ჯგუფები, ძირითადი აქტივობები, მიღწეული შედეგები და განმცხადებელი ორგანიზაციის როლი (ლიდერი, პარტნიორი, დამხმარე როლი და ა.შ.). წარსული შედეგების ჩამონათვალი უნდა შემოიფარგლოს ჯამში 5 გვერდით.
* დამატებითი დოკუმენტები, რომლებიც ადასტურებს ორგანიზაციის შესაძლებლობებსა და გამოცდილებას, როგორიცაა პუბლიკაციები, წლიური ანგარიშები, გაზეთები ან სხვა საინფორმაციო მასალები. დამატებითი დანართები არ უნდა აღემატებოდეს 5 გვერდს.

**მოთხოვნები განაცხადისთვის (განმცხადებლებისთვის, რომლებიც ფიქრობენ მოგებაზე ორიენტირებულ წინადადებების შემოტანას მე-2 ლოტში):**

**განმცხადებლებმა, რომლებიც ფიქრობენ მოგებაზე ორიენტირებულ წინადადებების შემცველი განაცხადების შემოტანას მე-2 ლოტში, უნდა გამოიყენონ წინამდებარე გზამკვლევის თანდართული განაცხადის ფორმა (დანართი 1.2), რომელიც მოიცავს შემდეგს:**

**1. პროგრამის მიმოხილვითი ინფორმაცია (მაქსიმუმ 7 გვერდი)**

**1.1 მთავარი იდეა:** წარმოადგინეთ პროექტის ძირითადი იდეა. აღწერეთ, თუ რა შედეგები ექნება თქვენს პროექტს უმცირესობებით დასახლებული რეგიონებში ეკონომიკური ზრდისა და დასაქმებისთვის, ფინანსებსა და სავაჭრო კავშირებზე ხელმისაწვდომობისა და სამეწარმეო გარემოში მრავალფეროვნების განვითარებისთვის. ჩამოთვალეთ კონკრეტული მიზნები, რომელთა მიღწევასაც აპირებთ ამ პროექტით. დარწმუნდით, რომ მიზნები არის: სპეციფიკური, გაზომვადი, მიღწევადი, შესაბამისი, კონკრეტულ ვადებში განსაზღვრული (SMART);

1.2 **შემოთავაზებული პროდუქტი ან სერვისი:** დეტალურად აღწერეთ პროდუქტი/მომსახურება. აღწერეთ პროდუქტის დანიშნულება, წარმოებისთვის საჭირო აღჭურვილობა, შეფუთვა, განმასხვავებელი მახასიათებლები. ახსენით, როგორ გამოირჩევა თქვენი პროდუქტი კონკურენტებისგან და რა არის მისი პოტენციური საბაზრო დომინაციის საფუძველი.

**1.3 წარმოების/მომსახურების პროცესის აღწერა:** დეტალურად და ეტაპობრივად აღწერეთ თუ როგორ იქმნება თქვენი პროდუქტი/სერვისის ინფორმაცია უნდა მოიცავდეს ყველა ეტაპს, კონცეფციის შექმნიდან მომხმარებლისთვის საბოლოო მიწოდებამდე.

**1.4 განმცხადებლის (გუნდის) გამოცდილება და ფუნქციური მოვალეობები:** წარმოადგინეთ ინფორმაცია გუნდის ძირითადი წევრების კვალიფიკაციის, გამოცდილებისა და ექსპერტული ცოდნის შესახებ. ხაზგასმით აღნიშნეთ, რატომ არის თქვენი გუნდი შესაფერისი პროექტის შესასრულებლად.

**1.5 კომპანიის სტრუქტურა:** წარმოადგინეთ თქვენი კომპანიის სტრუქტურის დეტალური მიმოხილვა, თუ ეს შესაძლებელია, განაცხადში თან შეიტანეთ კომპანიის სქემა ან დეპარტამენტების/გუნდების ჩაშლა.

**1.6 ბაზრის მიმოხილვა:** დაასახელეთ თქვენი პროდუქტის/მომსახურების ბაზრის სეგმენტი და თქვენი კონკურენტული უპირატესობები. განსაზღვრეთ თქვენი სამიზნე მომხმარებლები/ბენეფიციარები, მათი მახასიათებლები და მიზეზები, რის გამოც ისინი აირჩევენ თქვენს პროდუქტს/მომსახურებას. დაასაბუთეთ თქვენი მომხმარებელთა ბაზის გაფართოების პოტენციალი და გაწერეთ ძირითადი არხები თქვენი პროდუქტის ან სერვისის ხელმისაწვდომობისთვის. გააანალიზეთ თქვენი კონკურენტები მოცემულ სექტორში.

**1.7 კაპიტალი და საოპერაციო გეგმა:** დაიწყეთ თქვენი ბიზნესის წამოწყებისთვის საჭირო კაპიტალის მითითებით. წარმოადგინეთ კაპიტალის განაწილების დეტალური აღწერა. საოპერაციო გეგმის ილუსტრირება მოახდინეთ: პროცესის მიმდინარეობის, საჭირო რესურსებისა და აქტივების დეტალური აღწერით. ჩაუღრმავდით თქვენი კომპანიის სპეციფიკას, როგორიცაა მდებარეობა, ინფრასტრუქტურა, აღჭურვილობის საჭიროებები და წარმოების ან მომსახურების პროცესი.

**2. ტექნიკური მიდგომა საქმის შესრულებისადმი (3-5 გვერდი)**

 **2.1 მოსალოდნელი შედეგები (შეფასების კრიტერიუმები):**

დეტალურად აღწერეთ მოსალოდნელი შედეგები. მიუთითეთ როგორც რაოდენობრივი, ასევე ხარისხობრივი შედეგები და მათი გავლენა როგორც განმცხადებელ კომპანიაზე, ისე ეთნიკურ და რელიგიურ უმცირესობათა თემზე.

|  |  |
| --- | --- |
| **ეფექტი** | **რაოდენობა** |
| ეთნიკური და რელიგიური უმცირესობებისთვის ახალი სრული განაკვეთის ეკვივალენტური სამუშაო ადგილები კომპანიებში/სამიზნე რეგიონებში/მუნიციპალიტეტებში | დიახ |  |
| ეთნიკური და რელიგიური უმცირესობებისთვის მოსალოდნელი საშუალო ხელფასი (ლარი) ახალ სრული განაკვეთის ეკვივალენტურ სამუშაოებზე კომპანიებში/სამიზნე რეგიონებში/მუნიციპალიტეტებში | დიახ |  |
| გაყიდვების მოსალოდნელი ზრდა (ლარი) კომპანიაში/სამიზნე რეგიონებში/მუნიციპალიტეტებში | დიახ |  |

 **2.2 დაინტერესებულ წრეთა და მხარეთა ჩართულობა:**

წარმოადგინეთ თქვენი სტრატეგია დაინტერესებული მხარეების მოზიდვისა და მათთან თანამშრომლობის შესახებ.

 **2.3 ქალთა და ახალგაზრდობის ჩართვა:**

მონიშნეთ პროექტის აქცენტი ქალებისა და ახალგაზრდების პრობლემატიკაზე და აღწერეთ, თუ როგორია პროგრამის მიწოდების ჯაჭვის ინფრასტრუქტურის ხელმისაწვდომობა, ბაზრის კავშირები, უნარები, სამუშაო ადგილები და ახალგაზრდების შესაძლებლობები უმცირესობების რეგიონებში ეკონომიკური ინტეგრაციისთვის.

 **3. გთხოვთ წარმოადგინოთ პროექტის ბიუჯეტი**

|  |  |
| --- | --- |
| **ბიუჯეტის პუნქტი**  | **თანხის ოდენობა** **(აშშ დოლარი)** |
|  |  |
|  **ჯამი** |  |
| პროპორცია %: გრანტის მიმღების მიერ გაღებული თანხა (თანამონაწილეობა) და მოთხოვნილი გრანტი  |  |

**3.1 დეტალური ბიუჯეტი – Excel-ის დანართი (დანართი 1.3):** შეავსეთ და დაურთეთ Excel-ის დეტალური ცხრილი, რომელშიც დეტალურადაა აღწერილი თითოეული პროექტის აქტივობის ხარჯების ჩაშლა. გაითვალისწინეთ, რომ გრანტის არაუმეტეს 15% იქნეს გამოყენებული სამუშაო კაპიტალისა და მომსახურებისთვის.

**4. ფინანსური მიმოხილვა**

**4.1 მოგება და ზარალი, ფულადი სახსრების მოძრაობის ანგარიშგება - Excel-ის დანართი (დანართი 1.2.1):** შეავსეთ და დაურთეთ ამომწურავი ინფორმაცია მოგება-ზარალის უწყისისა და ფულადი სახსრების მოძრაობის შესახებ. ეს დოკუმენტი უნდა ასახავდეს პროექტის ფინანსურ სიჯანსაღეს, პოტენციურ მოგებას, შემოსავლებისა და ხარჯების პროგნოზს დროთა განმავლობაში.

**4.2 დროის გრაფიკი - Excel-ის დანართი (დანართი 1.2.2):** შეავსეთ დეტალური ვადები, ხაზი გაუსვით მნიშვნელოვან ეტაპებს და აქტივობებს, რომლებიც დაგეგმილია პროექტის განმავლობაში.

მოგებაზე ორიენტირებულ განაცხადებზე, ზემოხსენებული ფორმების წარმოდგენასთან ერთად განმცხადებელმა უნდა წარმოადგინოს შემდეგი დოკუმენტაცია: ორგანიზაციის გარე აუდიტის ანგარიშები, ფინანსური ანგარიშგება, საანგარიშო გეგმა ან დოკუმენტი, რომელიც ადასტურებს საბანკო ბრუნვას ან ფინანსურ შემოსავლებს/ბალანსს ბოლო სამი წლის განმავლობაში.

* შემოსავლების სამსახურიდან (ქვეყნის საგადასახადო ორგანოდან) გამოთხოვილი შემოსავლების ბოლო შედარება(შედარების აქტი);
* ამონაწერი საჯარო რეესტრიდან, რომელიც ხელმისაწვდომია [www.napr.gov.ge](http://www.napr.gov.ge) - ზე;
* დეტალური ინფორმაცია აშშ-ის საერთაშორისო განვითარების სააგენტოს (USAID) საგრანტო ურთიერთობების შედეგად მიღებული გამოცდილების შესახებ — მაქსიმუმ 2 გვერდი;
* ნებისმიერი სხვა დოკუმენტი, რომელიც უზრუნველყოფს გრანტების მართვის სფეროში ორგანიზაციის შესაძლებლობათა დადასტურებას, როგორიცაა ანგარიშები ან საინფორმაციო მასალები;
* დამატებითი დანართები არ უნდა აღემატებოდეს ხუთ გვერდს.

 (!) იმ შემთხვევაში, როდესაც აღნიშნული სავალდებულო დოკუმენტებიდან ერთი ან რამდენიმე ვერ იქნება წარმოდგენილი განმცხადებლის მიერ, ორგანიზაციამ ამის დასაბუთება უნდა წარუდგინოს საქართველოს გაეროს ასოციაციას. ასეთ შემთხვევებში, დოკუმენტაციის არარსებობა ავტომატურად არ გამოიწვევს საგრანტო განაცხადის განუხილველობას ან უარყოფას. ამ გადაწყვეტილებას, სხვა დადგენილებებთან ერთად, საგრანტო განაცხადების განმხილველი კომისია მიიღებს.

ყველა საპროექტო განაცხადი წარდგენილი უნდა იყოს ელექტრონულად, ელფოსტის მისამართზე: una@una.ge (თემის ველში ეწეროს „საქართველოს ინტეგრაციის საგრანტო დაფინანსების მექანიზმი: ლოტის ნომერი და სათაური“). ელექტრონული ფოსტით გზავნილის მოცულობითი ლიმიტი არის 25 მბ.

## **ერთობლივი/ჯგუფური განაცხადის წარდგენა**

განმცხადებელს შეუძლია სხვა სუბიექტებთან (საჯარო ან კერძო) პარტნიორობით წარადგინონ ერთობლივი განაცხადები. თანაგანმცხადებლები უნდა აკმაყოფილებდნენ დასაშვებობის კრიტერიუმებს, რომლებიც გამოიყენება მთავარი განმცხადებლისთვის.

**პროექტის საგრანტო დაფინანსების მოთხოვნა შეზღუდულია განმცხადებლის ფინანსური ბრუნვით წინა კალენდარული წლის განმავლობაში (10 000 აშშ დოლარის ზემოთ მოთხოვნილი გრანტებისთვის).** თუმცა, თუ ორი ორგანიზაცია წარადგენს ერთობლივ საპროექტო წინადადებას, მათ მიეცემათ საშუალება გააერთიანონ თავიანთი ფინანსური ბრუნვები და მოითხოვონ საგრანტო დაფინანსება უფრო მაღალი ზღვრით, ვიდრე ცალკეული განმცხადებელი შეძლებს.

საქართველოს გაეროს ასოციაციის მიმართ პასუხისმგებელია წამყვანი აპლიკანტი პროექტის პროგრამულ და ფინანსურ ანგარიშგებაზე.

**კოალიციური განაცხადებისთვის ბიუჯეტის განაწილება უნდა იყოს პროექტის განხორციელებაში ჩართულობისა თუ მართვის პროპორციული,**  რაც უზრუნველყოფს სამართლიან განაწილებას ინდივიდუალური წვლილის და როლების შესაბამისად.

მთავარ განმცხადებელს თითო ჯერზე შეუძლია წარადგინოს მხოლოდ ერთი განაცხადი და თუკი იგი არის წამყვანი განმცხადებელი, მას არ შეიძლება შეუერთდეს სხვა განაცხადს, როგორც თანაგანმცხადებელი, სანამ მისი, როგორც წამყვანი განმცხადებლის წინადადება განიხილება.

## **პირის უნიკალური იდენტიფიკატორი (UEI)**

განაცხადის წარდგენისას ყველა პოტენციურმა განმცხადებელმა უნდა წარმოადგინოს მისი უნიკალური იდენტიფიკატორი (UEI). რეგისტრაციის პროცესს შეიძლება რამდენიმე კვირა დასჭირდეს. ამიტომ, აპლიკანტებს ვურჩევთ, დაიწყონ რეგისტრაცია (ან განაახლონ რეგისტრირებული პირი) პროცესის დასაწყისშივე.

## **გრანტის მინიჭების კალენდარი**

**გრანტის გაცემის შესახებ საბოლოო გადაწყვეტილება (დაახლოებით 3-4კვირა):** იმისათვის, რომ საქართველოს გაეროს ასოციაციამ უზრუნველყოფს გრანტის გაცემა , მან უნდა გააკეთოს დასკვნა, რომ განმცხადებელს გააჩნია ან შეუძლია მიიღოს საჭირო კომპეტენცია მართვისა და ტექნიკური მიმართულებით, რაც საჭიროა დასაფინანსებელი პროგრამის დაგეგმვისა და განხორციელებისთვის, და რომ განმცხადებელი გამოიყენებს ურთიერთშეთანხმებულ მეთოდებს სახსრებისა და სხვა აქტივების ანგარიშვალდებულებისთვის. კომისიის საბოლოო გადაწყვეტილების შემდეგ, საქართველოს გაეროს ასოციაციას სავარაუდოდ დასჭირდება 3-4 კალენდარულ კვირა ამ დასკვნის მისაღებად საჭირო პროცედურების გატარებისა და ორგანიზაციის საბოლოო შეფასებებისთვის.

## **გენდერული საკითხები და სოციალური ინკლუზია**

ეთნიკური უმცირესობების, განსაკუთრებით ეთნიკური უმცირესობის წარმომადგენელი ქალების, შეზღუდული შესაძლებლობის მქონე (შშმ) პირების, სოციალურად დაუცველი პირების და ახალგაზრდების ინტეგრაციას აბრკოლებს მნიშვნელოვანი გამოწვევები, მათ შორის შეზღუდული შესაძლებლობები და სხვადასხვა ბარიერები სოციალურ, ეკონომიკურ და საზოგადოებრივ ცხოვრებაში. ამ შეზღუდვების გადასაჭრელად და ეთნიკური უმცირესობების (განსაკუთრებით ქალების, შშმ პირებისა და ახალგაზრდების) წვდომის ხელშეწყობისთვის საჯარო სერვისებზე, მაღალი ღირებულების მქონე ეკონომიკურ და სამეწარმეო შესაძლებლობებზე და მათი თანაბარი მონაწილეობის უზრუნველსაყოფად, გრანტის მაძიებლებმა უნდა განიხილონ, თუ როგორ შეამსუბუქებს მათ მიერ შემოთავაზებული საქმიანობა/პროექტი ამ საკითხებს; და ხელს შეუწყობს მოწყვლადი და უპირატესობების არმქონე ჯგუფების ჩართულობას განაცხადების ფარგლებში. მათ უნდა განიხილონ თანაბარი ხელმისაწვდომობის უზრუნველყოფა ეთნიკური უმცირესობების ან სხვა დაუცველი ჯგუფების მხარდაჭერით ენობრივი, ფინანსური, სოციალური ან სხვა მსგავსი გამოწვევების დაძლევაში. აპლიკანტებმა თავიანთ საგრანტო ბიუჯეტში უნდა გაითვალისწინონ გენდერთან და სოციალურ ჩართულობასთან დაკავშირებული ყველა შესაძლო ხარჯი.

## **არსებითი ჩართულობა**

საქართველოს გაეროს ასოციაცია არსებითად იქნება ჩართული საგრანტო დაფინანსების მექანიზმის ფარგლებში გაცემული ყველა გრანტის პრაქტიკულ განხორციელებაში. მნიშვნელოვანი ჩართულობა მოიცავს შემდეგს, მაგრამ არ შემოიფარგლება მხოლოდ ამ საკითხებით:

* გრანტის მიმღების სამუშაო გეგმების, მონიტორინგის, შეფასებისა და სასწავლო გეგმის (MEL) განხილვა და დამტკიცება.
* საქართველოს გაეროს ასოციაციის მიერ წარმოებული მონიტორინგი, რათა მოხდეს პროექტის აქტივობებისთვის კონკრეტული მიმართულების მიცემა ან გადამისამართება სხვა პროექტებთან ან აქტივობებთან ურთიერთკავშირის ან საქართველოს მთავრობის პრიორიტეტების ხაზგასმის მიზნით.
* აქტივობების მყისიერი შეწყვეტის შესაძლებლობა, თუ გრანტის მიმღები ვერ მიაღწევს მითითებულ შედეგებს და/ან მიზნებს, რომლებიც განსაზღვრულია მონიტორინგის, შეფასების და სასწავლო გეგმაში, ან სხვაგვარად არ შეესაბამება საგრანტო ხელშეკრულების პირობებს.

საქართველოს გაეროს ასოციაციის თანამშრომლები მონიტორინგს გაუწევენ ინტეგრაციის საგრანტო დაფინანსების პროგრამის ფარგლებში გაცემულ ყველა გრანტს, როგორც პროგრამული, ასევე ფინანსური ასპექტების თვალსაზრისით. მოსალოდნელია, რომ გრანტის მიმღებები შეასრულებენ მონიტორინგის მოთხოვნებს აშშ-ის საერთაშორისო განვითარების სააგენტოს (USAID) პროგრამის „ერთიანობა მრავალფეროვნებაშია“ შესაბამისად საჭირო ინფორმაციის შეგროვებითა და წარმოებით, „ერთიანობა მრავალფეროვნებაშია“ პროგრამის მონიტორინგის, შეფასების და სწავლის ჩარჩოების მეშვეობით.

ანგარიშგების სახეობები და გეგმა-გრაფიკები დამოკიდებული იქნება გრანტის სახეობაზე და პროექტის ხანგრძლივობაზე. ანგარიშგების ფორმები საქართველოს გაეროს ასოციაციის მიერ მიეწოდება გრანტის მიმღებებს, ხოლო მათი ჩამონათვალი შეიძლება გამოიყურებოდეს შემდეგნაირად:

* პროექტის განხორციელებისას წარსადგენი კვარტალური ანგარიში. ეს მოიცავს პროექტის აქტივობების აღწერას და მისი მიზნის მიღწევას; პრობლემები პროექტის განხორციელებაში; მათ დასაძლევად განხორციელებული ქმედებები, და გეგმები იმის თაობაზე, თუ როგორ განხორციელდება პროექტის შემდეგი ეტაპი.
* პროგრამის საბოლოო ანგარიში აღწერს, თუ როგორ იქნა მიღწეული პროექტის მიზნები და ორიენტირები, პროექტის შედეგები და განხორციელების დროს არსებული პრობლემები და გადაწყვეტილებები.
* ფინანსური ანგარიშები წარედგინება საქართველოს გაეროს ასოციაციის საგრანტო ხელშეკრულებებში აღწერილი გრაფიკის მიხედვით. ფინანსური ანგარიშების სახეები დამოკიდებული იქნება გრანტის ტიპზე, პროექტის ხანგრძლივობასა და გრანტის დაფინანსების ოდენობაზე. ფინანსური ანგარიშები საჭირო იქნება გრანტის შემდგომი ტრანშების გაცემამდე.
* პასუხისმგებლობისა და რისკის წინასწარი შეფასების საფუძველზე, საქართველოს გაეროს ასოციაციამ შეიძლება გრანტის მიმღებს განუსაზღვროს დამატებითი ანგარიშგების წარმოდგენის მოთხოვნა, მათ შორის ყოველდღიური ტრანზაქციების ცხრილის წარდგენა, დამადასტურებელი საბუთები და ფინანსური გადამოწმების სხვა საშუალებები.

დამატებით, საქართველოს გაეროს ასოციაცია იტოვებს უფლებას განახორციელოს ფინანსური მიმოხილვა ან აუდიტი და სხვაგვარად უზრუნველყოს ორგანიზაციების ანგარიშვალდებულება, რომლებიც ხარჯავენ საგრანტო თანხებს. ყველა მიმღებს სრულად ეცნობება ამ გადაწყვეტილების საგნისა და დასაბუთების შესახებ.

## **სხვა ინფორმაცია**

1. იმისათვის, რომ უზრუნველყოფილი იქნეს განახლებული ინფორმაციის მიწოდება ყველა დაინტერესებული მხარისადმი, საქართველოს გაეროს ასოციაცია განახორციელებს მთელ რიგ აქტივობებს, რომლებიც მიზნად ისახავს პოტენციურ განმცხადებელთან ურთიერთკავშირს. კონტაქტი შეიძლება მოიცავდეს კვარტალურ განცხადებებს, კვარტალურ სემინარებსა და საინფორმაციო სესიებს. ამ ინსტრუქციასთან დაკავშირებული ყველა ინფორმაცია, მათ შორის მასში შესული ყველა ცვლილება, გამოქვეყნდება საქართველოს გაეროს ასოციაციის ოფიციალურ ვებგვერდზე. ყველა განმცხადებლის პასუხისმგებლობაა სახელმძღვანელოს უახლესი ვერსიებისა და შესაბამისი შაბლონების გამოყენება, რომელიც საქართველოს გაეროს ასოციაციის ვებგვერდზე იქნება გამოქვეყნებული.
2. გრანტის ყველა მიმღები ვალდებულია დაიცვას საქართველოსა და ამერიკის შეერთებული შტატების (აშშ) ყველა დადგენილი და მოქმედი სტანდარტი და კანონი, საქართველოსა და შეერთებული შტატების მთავრობათა მიერ გამოცემული მარეგულირებელი ნორმები. საქართველოს გაეროს ასოციაციამ უნდა უზრუნველყოს ისინი დეტალური მითითებებით, სადაც და როდესაც ამას საჭიროება მოითხოვს.
3. ინტეგრაციის საგრანტო დაფინანსების მექანიზმის ინტერესების მხარდასაჭერად და სახელდობრ დახმარების უფრო დიდი ბაზის შესაქმნელად და გასავითარებლად, ასევე პარტნიორების რაოდენობისა და მდგრადობის გასაზრდელად, საქართველოში მრავალფეროვნებისა და ეროვნული ერთიანობის ხელშესაწყობად, საქართველოს გაეროს ასოციაცია მიესალმება განაცხადების მიღებას პოტენციურად ახალი პარტნიორებისგან.
1. იმ შემთხვევაში, თუ განმცხადებელი ითხოვს 60,000 აშშ დოლარის დაფინანსებას ინტეგრაციის საგრანტო დაფინანსების მექანიზმის ფარგლებში, მას ბოლო კალენდარული წლის განმავლობაში უნდა ჰქონდეს მინიმუმ 60,000 აშშ დოლარის ბრუნვა მთელი ორგანიზაციის მასშტაბით. [↑](#footnote-ref-2)
2. იგულისხმება საწარმო, რომელიც სტარტაპად არის განსაზღვრული წინამდებარე გზამკვლევის ხშირად დასმული კითხვებისა და მათი შესატყვისი პასუხების დოკუმენტში. [↑](#footnote-ref-3)